b'\n_START_ARTICLE_\nR\xc5\xabta Gaidamavi\xc4\x8di\xc5\xabt\xc4\x97\n_START_PARAGRAPH_\nR\xc5\xabta Gaidamavi\xc4\x8di\xc5\xabt\xc4\x97 (g. 1954 m. rugs\xc4\x97jo 26 d. Vilniuje) \xe2\x80\x93 Lietuvos muzikolog\xc4\x97, humanitarini\xc5\xb3 moksl\xc5\xb3 daktar\xc4\x97.\n_START_SECTION_\nBiografija\n_START_PARAGRAPH_\n1978 m. baig\xc4\x97 Lietuvos konservatorijos A. Ambrazo muzikos teorijos klas\xc4\x99. 1993 m. humanitarini\xc5\xb3 moksl\xc5\xb3 daktar\xc4\x97._NEWLINE_1978\xe2\x80\x931981 m. Lietuvos konservatorijos Klaip\xc4\x97dos fakultet\xc5\xb3 (dab. LMTA Klaip\xc4\x97dos fakultetas), nuo 1981 m. Lietuvos konservatorijos (dab. Lietuvos muzikos ir teatro akademija) d\xc4\x97stytoja, 1981\xe2\x80\x931993 m. Muzikos teorijos laboratorijos, nuo 1993 m. Muzikologijos instituto Muzikos teorijos ir istorijos skyriaus ved\xc4\x97ja; nuo 1998 m. docent\xc4\x97._NEWLINE_Tiria lietuvi\xc5\xb3 liaudies ir profesionaliosios muzikos ritmik\xc4\x85, \xc5\xa1iuolaikini\xc5\xb3 kompozitori\xc5\xb3 k\xc5\xabryb\xc4\x85. Paskelb\xc4\x97 mokslini\xc5\xb3 ir kritikos straipsni\xc5\xb3, pareng\xc4\x97 televizijos ir radijo laid\xc5\xb3. Visuotin\xc4\x97s lietuvi\xc5\xb3 enciklopedijos straipsni\xc5\xb3 autor\xc4\x97.'